Henry Sidgwick

**Henry Sidgwick** (1838–1900) var en britisk filosof og økonom. Han regnes ofte som den første «moderne» moralfilosofen i den angelsaksiske verden. Hans hovedverk innen økonomien hadde også stor betydning.
## Liv og virke
### Bakgrunn
Sidgwick ble født i Yorkshire hvor faren hans, den anglikanske presten W. Sidgwick, var rektor for barneskolen. Henry ble selv utdannet ved Rugby School og deretter Trinity College i Cambridge. I løpet av sin tid ved *Trinity* var Sidgwick medlem av «Cambridge Apostles».

### Karriere
Han ble etterhvert lektor i klassisk filologi ved Trinity, en stilling han hadde i ti år. Han var gjennom hele karrieren en populær lærer som sies å ha behandlet elevene sine godt.

Samme år som han bestemte seg for at han ikke lenger kunne kalle seg medlem av Church of England med god samvittighet, byttet han også ut lektoratet med et i moralfilosofi (1869), et emne som var begynt å tiltrekke seg hans oppmerksomhet og interesse mer og mer. 

I 1874 publiserte han sitt mest kjente verk på området, nemlig *The Methods of Ethics*. Boken ga ham et godt rykte utenfor universitetet og i 1875 ble han utnevnt til *praelector(e)* i moralsk og politisk filosofi ved *Trinity*. I 1883 mottok han det såkalte *Knightbridge Professorship in Philosophy* ved University of Cambridge.

I tillegg til å forelese og skrive, var Sidgwick aktiv i universitetssaker og var involvert i mange former for sosialt og filantropisk arbeid. Han var også medlem av flere selskap, foreninger og utvalg, blant annet i studienemden fra stiftelsesåret 1882 til 1899.

Som en av grunnleggerne hadde han presidentskapet for *Spiritual Society for Research in the Paranormal* og var også medlem av *Metaphysical Society*. Han var en sterk talsmann for kvinners høyere utdanning og bidro også til å starte høyere lokale eksamener for kvinner samt deres forberedende forelesninger på Cambridge. Det var hans forslag om å åpne dormitoriet som senere ble *Newnham College*, en kvinnehøyskole ved Cambridge University.

I 1892 ble hans hustru Eleanor Mildred Sidgwick (søster til den senere statsminister Arthur Balfour) rektor ved *Newnham College*, og hun og ektemannen bodde der resten av livet. Hans kusine Ellen Wordsworth Darwin var foreleser i engelsk litteratur på dette lærested. Henry Sidgwick dypt involvert i utviklingen av høyskolen. Tidlig i 1900 ble han imidlertid av helsemessige årsaker tvunget til å trekke seg fra professoratet.

Han døde noen måneder senere.

## Filosofi
Sidgwick var politisk liberal, og hans sosiale filosofi tilsvarte utilitarismen som den var kjent hos Jeremy Bentham og John Stuart Mill. Han nedla mye arbeid med å nøye undersøke utilitarismens «første prinsipper». Han opprettholdt en posisjon som kan beskrives som *etisk hedonisme*, ifølge hvilken kriteriet for godhet i enhver handling er at den produserer størst mulig velvære. Imidlertid var denne hedonismen altruistisk og universaliserbar. 

På toppen av dette mente Sidgwick at ingen mann skulle opptre for å fullstendig ødelegge sitt eget velvære, og dermed etterlate oss med en noe ufullstendig dualisme. 

Han spesialiserte seg også i spørsmål som de intuitive handlingsprinsipper og den fri viljes problem.
## Verker av Sidgwick
* ''The Ethics of Conformity and Subscription''. 1870.
* ''The Methods of Ethics''. London, 1874, 7th edition 1907.
* ''The Theory of Evolution in its application to Practice'', in *[[Mind (journal)|Mind]]*, Volume I, Number 1 January 1876, 52–67,
* of Political Economy''. London, 1883, 3rd edition 1901.
* ''The Scope and Method of Economic Science''. 1885.
* ''Outlines of the History of Ethics for English Readers.'' 1886 5th edition 1902 (enlarged from his article  in the ''Encyclopædia Britannica'' Eleventh Edition).
* Elements of Politics''. London, 1891, 4th edition 1919.
* "The Philosophy of Common Sense", in *[[Mind (journal)|Mind]]*, New Series, Volume IV, Number 14, April 1895, 145–158.
* *,* Palgrave's *Dictionary of Political Economy*, 1896, v. 1, (reprinted in *[[The New Palgrave: A Dictionary of Economics]]*, 1987, v. 2, 58–59.)
* Ethics''. London, 1898, 2nd edition 1909.
* ''Philosophy; its Scope and Relations''. London, 1902.
* ''Lectures on the Ethics of T. H. Green, Mr Herbert Spencer and J. Martineau''. 1902.
* ''The Development of European Polity''. 1903, 3rd edition 1920
* ''Miscellaneous Essays and Addresses''. 1904.
* ''Lectures on the Philosophy of Kant and other philosophical lectures and essays''. 1905.
## Referanser